বিকল্প খুঁজছেন ভাইজান

দাবাং ট্যুরের জন্য জ্যাকলিনের বিকল্প খুঁজছেন সলমন খান।সুকেশ চন্দ্রশেখরের ২০০কোটির আর্থিক প্রতারণার সঙ্গে যুক্ত রয়েছেন জ্যাকলিন ফার্নান্ডেজও।এমনটাই অভিযোগ রয়েছে সুকেশের বান্ধবী তথা অভিনেত্রী জ্যাকলিনের বিরুদ্ধে।রবিবার নায়িকার বিদেশযাত্রাও আটকে দিয়েছে এনফোর্সমেন্ট ডিরেক্টোরেট।এমনকি গ্রেফতারও করা হতে পারে জ্যাকলিনকে, জল্পনা শোনা যাচ্ছে এমনটাও।আগামী ১০ডিসেম্বর থেকে সৌদি আরবের রিয়াধে শুরু হয়ে যাবে সলমনের লাইভ কনসার্ট দাবাং ট্যুর রিলোডেড।কনসার্টে সলমনের সঙ্গে লাইভ পারফর্ম করবেন শিল্পা শেট্টি,আয়ুশ শর্মা,প্রভুদেবা সহ আরও অনেকেই।সেই তালিকায় ছিলেন জ্যাকলিনও।কিন্তু আর্থিক মামলায় প্রতারণায় নাম জড়িয়ে যাওয়ায় দুবাই যেতে পারেননি ‘কিক’-এর নায়িকা।

View this post on Instagram

A post shared by Salman Khan (@beingsalmankhan)

শোনা যাচ্ছে,এমন একটা কাণ্ড ঘটে যাওয়ার পর তার শোতে থাকুন জ্যাকলিন এমনটা চাইছেন না ভাইজান। তার বদলে অন্য কাউকে নিতে চান সলমন খান।শোনা যাচ্ছে জ্যাকলিনের পরিবর্তে  সলমনের দাবাং ট্যুরে ডেইজি শাহই ভাইজানের প্রথম পছন্দ।সলমনের দাবাং ট্যুরে শেষ পর্যন্ত ডেইজি শাহকেই দেখা যায় নাকি অন্য কাউকে বেছে নেন চুলবুল পাণ্ডে,এখন সেটাই দেখার।