জ্যাকলিনকে চাইছেন সলমন

দাবাং ট্যুরে সলমনের লাইভ শো তে যোগ দেবেন জ্যাকলিন ফার্নান্ডেজ।এমনটাই জানালেন ভাইজান সলমন খান।২০০কোটির আর্থিক প্রতারণার অভিযোগ রয়েছে নায়িকার ঘনিষ্ঠ সুকেশ চন্দ্রশেখরের বিরুদ্ধে।প্রতারণায় জড়িত রয়েছেন জ্যাকলিন ফার্নান্ডেজও,এমনটাই জল্পনা টিনসেল টাউনে।যার জেরে রবিবার রাতে বিমানে দুবাই যেতে পারেননি অভিনেত্রী।সলমনের দাবাং ট্যুর টিমের সঙ্গে যোগও দিতে পারেননি তিনি। ইতিমধ্যেই বুধবার জ্যাকলিনকে একপ্রস্থ জিজ্ঞাসাবাদ করেছে এনফোর্সমেন্ট ডিরেক্টরেট।কিছুদিন আগেই গুঞ্জন শোনা গিয়েছিল,আর্থিক প্রতারনায় নাম জড়ানোর জন্য জ্যাকলিনকে নাকি দাবাং ট্যুরে চাইছেন না সলমন।তার বদলে ডেইজি শাহকে বেছে নিয়েছেন তিনি।এমন জল্পনা উড়িয়ে দিলেন ভাইজান।শুক্রবারই আরব আমিরশাহীর রিয়াধে প্রথম লাইভ শো হতে চলেছে।সদ্যই সলমন জানালেন, দাবাং ট্যুরের রিয়াধের অনুষ্ঠানে যোগ দেবেন জ্যাকলিন।

অবশ্য এমনটা বলার পরই সলমন মজা করে বলেন,জ্যাকলিন কোনক্রমে আসতে না পারলে তিনিই তার বদলে পারফর্ম করে দেবেন।সূত্রের খবর,প্রতিবারই সলমনের দাবাং ট্যুরের নিয়মিত সদস্য হন জ্যাকলন।কিক-এর নায়িকা শো তে থাকবেন না এমনটা ভাবতেও পারছেন না সলমন।প্রতিনয়ত চেষ্টা করছেন যাতে যত শীঘ্রই সম্ভব জ্যাকলিনকে দুবাই আনার ব্যবস্থা করতে পারেন। দাবাং ট্যুরের রিয়াধের শো তে যদিও বা জ্যাকলিন পারফর্ম নাও করতে পারেন পরবর্তী অনুষ্ঠানে জ্যাকি পারফর্ম করবেন বলেই জোর খবর।